અકસ્માત પછી મોડી રાતે કેટલાંક સંબંધીઓ આંબેડકર હોસ્પિટલ પહોંચ્યા, પરંતુ તેઓ યુવતીઓએ આવું પગલું કેમ ભર્યું તે અંગે કંઇ જણાવી શકતા ન હતા. યુવતીઓ પણ બોલવાની હાલતમાં નથી. તેમના ભાઈએ પોલીસને જણાવ્યું કે ત્રણેય યુવતીઓ ઘરમાંથી ફરવા જવાનું કહીને બપોરે 2 વાગે નીકળી હતી. અકસ્માત સાંજે 4 વાગે ઉરકુરા અને ડબલ્યુઆરએસ સ્ટેશનની વચ્ચે થયો. ટ્રેન અટક્યા પછી રેલવે સ્ટાફે એન્જિન અને પાટાની વચ્ચે ફસાયેલી યુવતીને બહાર કાઢી. જે ટ્રેનમાં અકસ્માત થયો, તેમાં ડીઆરએમ તથા બાકીના ઓફિસર્સ પણ મુસાફરી કરી રહ્યા હતા. એટલે ટ્રેનના ગાર્ડ સહિત સ્ટાફે અકસ્માત પછી જબરદસ્ત ઝડપ બતાવી.